Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A nyugdíjazása időpontjában hatályos társadalombiztosításról szóló 1975. évi II. törvény 44. §-a szerint az öregségi
Paragraph Index: 1145

A nyugdíjazása időpontjában hatályos társadalombiztosításról szóló 1975. évi II. törvény 44. §-a szerint az öregségi nyugdíj összegét 1988. január 1-jétől kezdődően a nyugdíj megállapításának kezdő napjáig a főfoglalkozásban elért nyugdíjjárulék-köteles kereset, illetve nyugdíjjárulék-köteles jövedelem havi átlaga alapján kellett megállapítani. Az 1988. január 1-je előtti keresetek, jövedelmek figyelembevételére csak abban az esetben volt lehetőség, ha az 1987. december 31-ét követően a nyugdíj megállapításának időpontjáig az igénylőnek nincs legalább 1260 napra keresete, illetve jövedelme. Az 1987—1988-ban kapott kereseteket beszámítani nem tudták, mert — a társadalombiztosító ellenőrei szerint — az ügyvezető igazgató az erre az időszakra eső adatokat nem tudta szolgáltatni az iratok megsemmisítése miatt. Az adatszolgáltatási kötelezettség elmulasztása okán a dolgozónak kártérítés iránti igénye keletkezett a munkáltatójával szemben, amelyet annak megszűnése miatt a bíróságon sem tud érvényesíteni. A Fővárosi és Pest Megyei Nyugdíjbiztosító Igazgatóságot a bérlapok felkutatásában nem terheli mulasztás. A figyelembe vehető időre járó alacsony összegű nyugdíjjárulék következtében alacsony összegű nyugellátást állapítottak meg. A szolgálati idő és nyugdíjalap számításánál a jogszabálytól eltérni méltányossági alapon nem lehet. 1998. január 1-jétől havi 2000 Ft-tal viszont a megállapított nyugdíj összegét a nyugdíjbiztosító méltányosságból megemelte. Az Alkotmánybíróság 105/B/1992. AB határozata szerint a jogalkotás körébe tartozó feladat az, hogy a különböző körbe tartozó járulékfizetésre kötelezettek esetében a járulékszámítás alapjának milyen jövedelmet kell figyelembe venni. Ez a nyugdíj összegét meghatározza. Az állampolgári jogok országgyűlési biztosának általános helyettese megállapította ezért, hogy az Alkotmány 70/E. § (1) bekezdésében biztosított, a szociális biztonsághoz való joggal összefüggésben a nyugdíjbiztosító az eljárása során nem okozott visszásságot. OBH 2320/1999. Az Alkotmányban a 2. § (1) bekezdésében deklarált jogállamisághoz szervesen kapcsolódó jogbiztonsághoz és a 70/E. §-ában meghatározott szociális biztonsághoz való jogokkal összefüggésben visszásságot nem okoz, ha a kötelező szolgáltatás igénybevételéért ellenszolgáltatást követel a szolgáltató. Az országgyűlési biztos jogszabályok alkotmányosságát önmagában nem vizsgálhatja, figyelemmel az Obtv. 16. § (1) bekezdésére. Teljes szöveg: 3.2. alfejezetben. OBH 2403/1999. I. Alkotmányos jogokkal kapcsolatos visszásságot okoz a képviselő-testület a jogállamiság szerves részeként értelmezhető jogbiztonság követelményével, a tisztességes eljáráshoz való joggal összefüggésben [Alk. 2. § (1) bek.], ha a képviselő-testületet új eljárás lefolytatására utasító bírósági ítélet tartalmával kifejezetten ellentétes határozatot hoz. Ugyanezen alkotmányos joggal összefüggésben okoz visszásságot az eljáró képviselő-testület, ha nem jelöli meg a határozatban foglalt elutasító döntés indokául szolgáló jogszabályi rendelkezést. II. Alkotmányos jogokkal kapcsolatos visszásságot okoz a képviselő-testület a jogbiztonság szerves részének tekinthető tisztességes eljáráshoz való joggal összefüggésben [Alk. 2. § (1) bek.], ha határozatának indoklásában az alapul szolgáló jogszabályi rendelkezésekre azok tartalmuk megjelölése nélkül, csak paragrafus, illetve bekezdés alapján hivatkozik. 2000/88/II. szám III. Alkotmányos jogokkal kapcsolatos visszásságot okoz a képviselő-testület a tisztességes eljáráshoz való joggal összefüggésben [Alk. 2. § (1) bek.], ha a határozat indoklásában a tényállás részeként nem rögzíti pontos tartalommal az ügyfél kérelmét, mert így a döntés tényleges mibenléte sem megállapítható, ez pedig az önkényes döntés veszélyét eredményezi. IV. Alkotmányos jogokkal kapcsolatos visszásságot okoz a képviselő-testület a tisztességes eljáráshoz való joggal összefüggésben [Alk. 2. § (1) bek.], ha az eljárása során kötelezően irányadó bírósági ítélettel nyilvánvalóan ellentétes, és az eljárás szempontjából szükségtelen bizonyítási cselekményekkel elhúzza az államigazgatási eljárást. V. Alkotmányos jogokkal kapcsolatos visszásságot okoz a képviselő-testület a szociális biztonsághoz való joggal [Alk. 70/E. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes